OSNOVNA ŠKOLA MILANA LANGA

BREGANA, Langova 2

OIB: 43773677601

KLASA: 602-02/21-16/07

URBROJ: 238-27-15-01-21-2

Bregana, 30. 9. 2021.

Z A P I S N I K

s 4. sjednice Školskog odbora Osnovne škole Milana Langa, održane u četvrtak, 30. 9. 2021. godine u 19:15 sati u školskoj zbornici.

Prisutni članovi: Sanja Rapljenović, Valentina Martinček, Josipa Tandarić, Marko Matijaščić, Kristina Noršić, Ante Andabak i Jelena Đogić

Ostali prisutni: Igor Matijašić – ravnatelj i Krešimir Fijačko – tajnik

Zapisničar: Krešimir Fijačko - tajnik

Predsjednica Školskog odbora Sanja Rapljenović, prof., pozdravila je prisutne, utvrdila da je na sjednici prisutan potreban broj članova za pravovaljano odlučivanje (kvorum) i predložila je sljedeći

D N E V N I R E D:

1. Verifikacija zapisnika s 3. sjednice Školskog odbora

2. Verifikacija novih članova Školskog odbora (iz reda Osnivača)

3. Izbor zamjenika predsjednika Školskog odbora

4. Donošenje Godišnjeg plana i programa rada za školsku godinu 2021. / 2022.

5. Donošenje Školskog kurikuluma za školsku godinu 2021. / 2022.

6. Žalba roditelja na upis učenika u produženi boravak

7. Razno

Prisutni članovi predloženi su dnevni red jednoglasno usvojili.

**Ad 1.** Verifikacija Zapisnika s 3. sjednice Školskog odbora

Predsjednica Školskog odbora Sanja Rapljenović, prof. poziva članove da se izjasne imaju li primjedbe na Zapisnik s 3. sjednice Školskog odbora.

Budući da nije bilo primjedbi, predsjednica Školskog odbora konstatira da je jednoglasno usvojen Zapisnik s 3. sjednice Školskog odbora.

**Ad 2.** Verifikacija novih članova Školskog odbora (iz reda Osnivača)

Predsjednica Školskog odbora obavijestila je članove da je temeljem članka 119. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20.), Grad Samobor kao Osnivač škole imenovao tri člana samostalno u Školski odbor, pročitala je Zaključak (KLASA: 022-05/21-01/45, URBROJ: 238/27-04-02/03-21-6) od 25. 8. 2021. godine (Zaključak u prilogu zapisnika).

Imenovani članovi Školskog odbora iz reda Osnivača su:

- Kristina Noršić

- Ante Andabak

- Jelena Đogić

Verifikaciju mandata imenovanih članova Školskog odbora iz reda Osnivača obavila je predsjednica Sanja Rapljenović.

Gđa Sanja Rapljenović iznijela je da mandat članova Školskog odbora traje četiri godine i teče od dana njegova konstituiranja, odnosno od 20. 5. 2021. godine.

**Ad 3.** Izbor zamjenika predsjednika Školskog odbora

Predsjednica Sanja Rapljenović obavijestila je prisutne da je na konstituirajućoj sjednici nakon izbora predsjednice Školskog odbora donijet Zaključak da će se izbor zamjenika/ice predsjednice obaviti nakon što budu imenovani članovi Školskog odbora od strane Osnivača.

Napomenula je da da svaki član Školskog odbora može biti izabran za zamjenika predsjednice prema osobnoj ili prihvaćenoj kandidaturi.

Nakon provedenog postupka predlaganja izbora zamjenika predsjednice Školskog odbora, temeljem članka 39. Statuta Škole, jednoglasno je donijeta sljedeća

O D L U K A

Za zamjenicu predsjednice Školskog odbora izabrana je gospođa Josipa Tandarić.

**Ad 4.** Donošenje Godišnjeg plana i programa rada za školsku godinu 2021. / 2022.

Izvjestitelj po navedenoj točki dnevnog reda bio je ravnatelj, Igor Matijašić.

Napomenuo je da je prijedlog Godišnjeg plana i programa razmatran i na Vijeću učitelja i Vijeću roditelja.

Iznio je da se godišnjim planom i programom rada škole utvrđuje mjesto, vrijeme, način i izvršitelji poslova, a sadrži podatke o uvjetima rada, podatke o izvršiteljima poslova, godišnji kalendar rada, tjedni i godišnji broj sati po razredima i oblicima odgojno-obrazovnog rada, planovi rada ravnatelja, učitelja/stručnih suradnika i plan rada ŠO-a i stručnih tijela škole.

Potom Ravnatelj pojašnjava i ističe izmjene i značajke u odnosu na prošlu školsku godinu i prošli Godišnji plan i program. Nastavno na prethodno članovi Školskog odbora raspravljaju o terenskoj nastavi učenika u prošloj školskoj godini te planovima terenske nastave u novoj.

Nakon kratke rasprave, predsjednica Školskog odbora dala je na glasanje prijedlog Godišnjeg plana i programa rada škole za školsku godinu 2021. / 2022.

Nakon provedenog glasanja, predsjednica Školskog odbora konstatirala je da je temeljem članka 118., stavka 2., alineja. 5, vezanim uz članak 28. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20.) i članka 26., stavka 2, alineja 6. Statuta, nakon provedene rasprave na sjednici Učiteljskog vijeća i Vijeća roditelja, a na prijedlog ravnatelja jednoglasno je donijeta

O D L U K A

1. Donosi se Godišnji plan i program rada Škole za šk. godinu 2021. / 2022. (u daljnjem tekstu: Godišnji plan i program) u cijelosti odnosno u tekstu kakav je dan u materijalima za sjednicu te čini sastavni dio ove Odluke.

2. Ukoliko tijekom školske godine nastanu određene okolnosti koje nisu utvrđene Godišnjim planom i programom i kao takve su od osobitog značaja za rad i djelovanje škole, ravnatelj škole dužan je pripremiti prema propisanoj proceduri Školskom odboru dostaviti na usvajanje izmjene i dopune Godišnjeg plana i programa.

**Ad 5**. Donošenje Školskog kurikuluma za školsku godinu 2021. / 2022.

Izvjestitelj po navedenoj točki dnevnog reda bio je ravnatelj, Igor Matijašić.

Napomenuo je da je prijedlog Školskog kurikuluma razmatran i na sjednici Učiteljskog vijeća i na sjednici Vijeća roditelja.

Iznio je da se Školskim kurikulumom određuje nastavni plan i program izbornih predmeta, izvannastavnih i izvanškolskih aktivnosti i druge odgojno-obrazovne aktivnosti.

Nakon kratke rasprave, predsjednica Školskog odbora dala je na glasanje prijedlog Školskog kurikuluma za školsku godinu 2021. / 2022.

Nakon provedenog glasanja, predsjednica Školskog odbora konstatirala je da je temeljem članka 118., stavka 2., alineja 4, vezanim uz članak 28. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20.) i članka 26., stavka 2, alineja 5. Statuta, nakon provedene rasprave na sjednici Učiteljskog vijeća i Vijeća roditelja, a na prijedlog ravnatelja jednoglasno je donijeta

O D L U K A

1. Donosi se Školski kurikulum za školsku godinu 2021. / 2022. (u daljnjem tekstu: Kurikulum) u cijelosti odnosno u tekstu kakav je dan u materijalima za sjednicu te čini sastavni dio ove Odluke.

2. Ukoliko tijekom školske godine nastanu određene okolnosti koje nisu utvrđene Kurikulumom i kao takve su od osobitog značaja za rad i djelovanje škole, ravnatelj škole dužan je pripremiti i prema propisanoj proceduri Školskom odboru dostaviti na usvajanje izmjene i dopune Kurikuluma.

**Ad 6.** Žalba roditelja na upis učenika u produženi boravak

Izvjestitelj po navedenoj točki dnevnog reda bio je ravnatelj, Igor Matijašić koji kronološki članovima Školskog odbora predstavlja Žalbu roditelja. Naime 20 9. 2021. godine na adresu Osnovne škole Milana Langa zaprimljena je Žalba roditelja mld. učenika (KLASA: 602-02/21-26/72; URBROJ: 238-27-15-02-21-1) na Rješenje Učiteljskog vijeća od dana 16. 9. 2021. godine (KLASA : UP/I-602-02/21-26/59; URBROJ: 238-27-15-02-21-3) kojom Učiteljsko vijeće odbija Zahtjev roditelja o premještanju njenog djeteta iz jednog u drugi razredni odjel produženog boravka.

Roditelj mld. učenika dana 6. 9. 2021. godine potpisuje Ugovor o ostvarivanju programa produženog boravka (KLASA: 602-02/21-35/03; URBROJ: 238-27-15-01-21-12)(U daljnjem tekstu: Ugovor) kojim postaje korisnik usluge programa produženog boravka pod organizacijom Škole za roditelje s prebivalištem na području Grada Samobora u skladu s Pravilnikom o mjerilima i načinu sufinanciranja širih javnih potreba za učenike osnovnih škola za učenike osnovnih škola s područja Grada Samobora za školsku godinu 2021. /2022. ( u daljnjem tekstu: Pravilnik).

Navedenim Ugovorom Škola se obvezuje organizirati program produženog boravka za učenika.

Škola organizira program produženog boravka u skladu sa pedagoškim, odgojnim, zdravstvenim i socijalnim vrijednostima te prostornim i organizacijskim mogućnostima, uzimajući u obzir sve mjere i preporuke Ministarstva znanosti i obrazovanja, Hrvatskog zavoda za javno zdravstvo, Stožera civilne zaštite Republike Hrvatske kao i Stožera civilne zaštite grada Samobora, a u skladu s epidemiološkom situacijom u Republici Hrvatskoj izazvanom korona virusom, odnosno u skladu s člancima 1. i 2. Ugovora te u skladu s člancima 11. i 12. Pravilnika.

Roditelj učenika dana 13. 9. 2021. godine upućuje pisani Zahtjev za premještaj djeteta iz jednog u drugi razredni odjel produženog boravka te prilaže potvrdu liječnika obiteljske medicine.

Obzirom da je prije početka programa produženog boravka stručna služba Škole napravila raspored učenika poštujući pedagoške, odgojne, zdravstvene i socijalne vrijednosti u skladu sa prostornim i organizacijskim mogućnostima, uzimajući u obzir sve mjere i preporuke nadležnih institucija vezanih s epidemiološkom situacijom u Republici Hrvatskoj izazvanom korona virusom, te u skladu s člancima 1. i 2. Ugovora i u skladu s člancima 11. i 12. Pravilnika, Zahtjev roditelja upućuje se na sjednicu Učiteljskog vijeća da postupi u skladu s člankom 81., stavkom 2., podstavkom 1. Statuta Škole.

U postupku razmatranja Zahtjeva roditelja, priloženi su svi do tada zaprimljeni dokumenti i navodi vezani uz Zahtjev.

Učiteljsko vijeće javnim glasovanjem na elektronskoj sjednici održanoj 16. 9. 2021. godine uzevši u obzir sve činjenice, navode i pozitivne propise vezane uz predmet, odnosno uzimajući u obzir organizacijske i prostorne mogućnosti kao i u skladu svih mjera i preporuka nadležnih institucija vezanih s epidemiološkom situacijom u Republici Hrvatskoj izazvanom korona virusom, kao i u skladu s člancima 1. i 2. Ugovora te u skladu s člancima 11. i 12. Pravilnika, nije prihvatilo obrazloženje roditelja većinom glasova.

Nastavno na uputu o pravnom lijeku iz Rješenja Učiteljskog vijeća od dana 16. 9. 2021. godine (KLASA: UP/I-602-02/21-26/59; URBROJ: 238-27-15-02-21-3) kojim Učiteljsko vijeće odbija Zahtjev roditelja o premještanju djeteta iz jednog u drugi razredni odjel produženog boravka, roditelj šalje Žalbu na Rješenje Školskom odboru Osnovne škole Milana Langa.

Članovi Školskog odbora zaprimaju svu dokumentaciju vezanu uz predmet Žalbe roditelja, počinju raspravu prilikom koje temeljito sagledavaju sve činjenice i navode, te zaključuju da je produženi boravak neobvezan oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti.

Potom članovi Školskog odbora utvrđuju da osnovne škole u pravilu organiziraju produženi boravak za potrebe učenika sa svog upisnog područja prvih i drugih razreda te trećih ako postoji prostorni i organizacijski kapacitet, odnosno broj učenika utvrđuju škole sukladno zahtjevima i potrebama za istim te prostornim i organizacijskim mogućnostima, uzimajući u obzir sve mjere i preporuke Ministarstva znanosti i obrazovanja, Hrvatskog zavoda za javno zdravstvo, Stožera civilne zaštite Republike Hrvatske te Stožera civilne zaštite grada Samobora, a u skladu s epidemiološkom situacijom u Republici Hrvatskoj izazvanom korona virusom.

Slijedom navedenog, a na temelju članka 26., stavka 2., podstavka 13.Statuta Škole, odnosno uz suglasnost osnivača Školski odbor razmatra predstavke i prijedloge građana u svezi s radom škole, te prema člancima 1. i 2. Ugovora i člancima 11. i 12. Pravilnika, od strane Školskog odbora kao jedne strane jednoglasno je donijeta

O D L U K A

1. Odbija se Žalba o premještanju djeteta iz jednog programa produženog boravka u drugi.

2. Protiv ovog Rješenja može se izjaviti žalba Osnivaču Gradu Samoboru, Upravnom odjelu za društvene djelatnosti u roku od 15 dana od dana primitka Rješenja na temelju članka 26., stavka 2., podstavka 13.Statuta Škole odnosno prema prethodno navedenom članku Statuta uz suglasnost Osnivača Školski odbor razmatra predstavke i prijedloge građana u svezi s radom škole.

**Ad 7.** Razno

Pod zadnjom točkom Ravnatelj članovima Školskog odbora predstavlja Zahtjev roditelja za ispisom djece iz izbornog predmeta informatika. Naime 14. 9. 2021. godine na mail Škole stigao je Zahtjev roditelja za ispisom iz informatike (KLASA: 602-02/21-26/74; URBROJ: 238-27-15-02-21-1) kojim se roditelji žale na Rješenje Učiteljskog vijeća od dana 2. 9. 2021. godine (KLASA : UP/I-602-02/21-26/61; URBROJ: 238-27-15-09-21-2) kojom isto odbija Zahtjev roditelja. Članovi Školskog odbora zaprimaju svu dokumentaciju vezanu uz predmet Žalbe roditelja, počinju raspravu prilikom koje temeljito sagledavaju sve činjenice i navode.

Slijedom navedenog, a na temelju članka 26., stavka 2., podstavka 13.Statuta Škole, odnosno uz suglasnost osnivača Školski odbor razmatra predstavke i prijedloge građana u svezi s radom škole, te prema članku 27. Zakona o odgoju i obrazovanju ( NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20 ) jednoglasno je donijeta

O D L U K A

1. Odbija se Zahtjev roditelja za ispisom djece iz izbornog predmeta informatika.

2. Protiv ovog Rješenja može se izjaviti žalba Osnivaču Gradu Samoboru, Upravnom odjelu za društvene djelatnosti u roku od 15 dana od dana primitka Rješenja na temelju članka 26., stavka 2., podstavka 13.Statuta Škole odnosno prema prethodno navedenom članku Statuta uz suglasnost Osnivača Školski odbor razmatra predstavke i prijedloge građana u svezi s radom škole.

Ravnatelj govori o održanoj manifestaciji u organizaciji Škole, 5. Knedlijadi i likerijadi koja okuplja svoje sumještane i druge građane Samobora i okolice, a na manifestaciji koja je bila održana u subotu, 11. rujna bila je moguća degustacija raznih vrsta knedli i likera. Sav dobrovoljni prilog, koji se prikupio, namijenjen je kupovini novih knjiga za školsku knjižnicu jer je ovo godina čitanja.

Članica Školskog odbora gospođa Kristina Noršić iznosi zamisao organizacije zajedničkog kićenja bora za nadolazeće Božićne i Novogodišnje praznike koju ostali članovi podržavaju te navode potrebu daljnjeg dogovora i organizacije vezane uz tu prigodu.

Sjednica je zaključena u 20:30 sati.

Potpis predsjedavatelja sjednice:

Predsjednica Školskog odbora: M.P. Potpis zapisničara sjednice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Sanja Rapljenović Krešimir Fijačko